《竹坞吊文文肃公》
清代·范来宗

威凤为仪四海知，故山何事久栖迟。吴中鲈鲙秋风日，朝内貂珰毒焰时。

再出已看残局换，放归无复赐环期。最怜两月纶扉直，疑谤交乘未措施。

作者简介：清江苏吴县人，字翰尊，号芝岩。乾隆四十年进士，官翰林院编修。旋辞归养亲，杜门却扫，以诗文自娱。工写花卉，别具秀骨，楷亦工妙。有《洽园诗稿》、《洽园诗馀》等。